C 301/14
BG
Официален вестник на Европейския съюз
5.8.2022 г.
22. подчертава, че е възможно създаването на Европейска група за териториално сътрудничество (ЕГТС) с участието на партньор само от една държава — членка на ЕС, включително нейните най-отдалечени региони, и един местен или регионален орган от Обединеното кралство, и предлага държавите — членки на ЕС, да обмислят използването на този инструмент, ако е в съответствие със териториалното сътрудничество на ЕС, в търсене на сътрудничество с Обединеното кралство; 23. изразява съжаление, че въздействието от излизането на Обединеното кралство от ЕС не е взето предвид от Европейската комисия в 8-ия доклад за сближаването.
Въздействието от излизането допринесе за смущения в икономиката, междурегионалното сътрудничество, научноизследователските екосистеми, системите за обучение и демографията за определен брой региони на ЕС.
Европейският комитет на регионите би желал в бъдещия подход за периода след 2027 г. да се отчитат в по-голяма степен геополитическите събития; 24. приветства факта, че градовете и регионите на Обединеното кралство все още участват активно в много мрежи и сдружения на ЕС, като Конгреса на местните и регионалните власти на Съвета на Европа, и се очаква да останат в рамките на определени европейски сдружения, като Конференцията на периферните морски региони (CPMR), Евроградовете и Съвета на европейските общини и региони (CEMR), и че тези механизми осигуряват отличен обмен на опит между МРВ в Обединеното кралство и в ЕС; 25. изразява увереност, че сътрудничеството между МРВ в ЕС и Обединеното кралство ще продължи чрез побратимяване, като се има предвид, че около 100 големи и малки градове (9) в Обединеното кралство имат връзка с градове в държавите — членки на ЕС; настоятелно призовава партньорствата да продължат да проучват възможните методи за финансиране в подкрепа на тази дейност, тъй като тези партньорства насърчават обмена на най-добри практики, взаимното разбирателство и общите ценности и са от съществено значение за европейския начин на живот; 26. признава значението на образователния обмен за мобилността на студентите и съвместните научни изследвания, както и развитието на езиковите умения и междуличностните контакти, и подкрепя усилията на децентрализираните администрации на Обединеното кралство за откриване на нови пътища за сътрудничество извън рамката на СТС; 27. приветства по-специално уелската програма Taith („Пътуване“) (10), както и уелските и шотландските международни програми за обмен на знания, чрез които може поне отчасти да се компенсира оттеглянето на Обединеното кралство от „Еразъм+“ и да се запълнят пропуските, оставени от националната програма на Обединеното кралство „Туринг“ (11); 28. отбелязва, че съществува видима тенденция към двустранна интеграция на отношенията на поднационално равнище, както се вижда от откриването на представителства на регионите на ЕС в Лондон и на други места в Обединеното кралство.
Децентрализираните нации в Обединеното кралство изпълняват и програми за „глобални нации“, в които отдават приоритет на двустранните отношения с европейските региони.
В Англия градовете и метрополните области също инициират проекти за двустранно сътрудничество; доказателство за това например е партньорството между Голям Манчестър и Северен Рейн-Вестфалия.
Като приветства двустранните отношения, КР предлага тази двустранност да не бъде за сметка на местните и регионалните власти в държавите с по-слаб капацитет на поднационално равнище и тази подкрепа да не се възприема като конкурираща се с целта на КР да получи институционално признание на поднационалното измерение на отношенията между ЕС и Обединеното кралство; 29. смята, че има неизползвани възможности за сътрудничество между местните и регионалните власти в ЕС и Обединеното кралство за съвместно ангажиране с общи предизвикателства като предоставяне на хуманитарна помощ, устойчивото управление на Северно море, Ламанша и Ирландско море, както и глобалната борба срещу изменението на климата, изпълнението на целите за устойчиво развитие на местно и регионално равнище и преминаването към по-устойчив и цифров туризъм.
В този смисъл подкрепя лансираната от Обединеното кралство и Франция идея за осигуряване на минимални заплати за моряците и работниците, обслужващи вътрешноевропейските връзки, включително между Обединеното кралство и Европейския съюз; 30. подчертава, че отношенията между регионите на ЕС и Обединеното кралство се основават и на общи културни наследства, езици и келтски (езикови) връзки, наред с другото, на споделени европейски ценности и истории сред нашите граждани;
(9) (10) (11)
Служба за национална статистика, Обединено кралство, данни за 2018 г., публикувани през септември 2020 г.: https://www.ons.gov. uk/peoplepopulationandcommunity/populationandmigration/populationestimates/datasets/twinnedtownsandsistercities.
Петгодишна програма (2022—2026 г.), чието начало беше поставено през февруари 2022 г., с финансиране от правителството на Уелс в размер до 65 милиона британски лири.
Програма, която не предлага реципрочност, има продължителност от една година и е предназначена за академичния състав, а не за студентите.